stanford-oval/wikipedia huggingface dataset:
אקשן קומיקס מס' 1
אספנות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
ב-2011, חברת הדירוג "Comics Guaranty" פרסמה כי קיימים שישה עותקים ידועים של החוברת עם ציון מעל 4, וביניהם אחד בדיוק בציון 9. ב-2012, המגזין "Comics Buyer's Guide" העריך כי קיימים רק 50 עד 100 עותקים מקוריים של החוברת בכלל. המוציא לאור ויליאם גיינס, שאביו ניהל עסקים עם National Comics Publications בשנות ה-30, חשף בריאיון כי בנקודה מסוימת היו בבעלותו עשרות עותקים של החוברת בביתו, אם כי הם כולם נזרקו בטעות.
ב-22 בפברואר 2010, עותק מקורי ושמור היטב של החוברת נמכר במכירה פומבית במחיר של מיליון דולרים. המכירה, שנעשתה באנונימיות, קבעה את השיא למחיר הגבוה ביותר ששולם אי פעם עבור עותק של חוברת קומיקס בודדה. שיא זה נשבר קצת יותר מחודש לאחר מכן, ב-29 במרץ, כשעותק אחר של החוברת נמכר במיליון וחצי דולרים. שני העותקים נמכרו באנונימיות דרך אותה החברה, "Comic Connect", ושניהם זכו לדירוג של 8 ו-8.5, בהתאמה, מהגבוהים ביותר שניתנו אי פעם לעותקי אספנות של חוברת זו. ביולי של אותה השנה, משפחה שעמדה בפני עיקול ביתה מצאה עותק מקורי ושמור בצורה בינונית בזמן אריזת רכושם. העותק נמכר דרך "Comic Connect" במחיר של $436,000 דולרים, לאחר הערכת שווי של $250,000, והוא הציל את בית המשפחה.
בידי השחקן ניקולס קייג', אספן קומיקס מושבע, היה עותק של החוברת, אותו הוא רכש ב-1983 תמורת $150,000. העותק נגנב מביתו ב-2000, והושב לו במרץ 2011, לאחר שעותק של החוברת אשר נמצא ביחידת אחסון נטושה אומת על ידי "Comic Connect" כזה שנמכר לו. ב-30 בנובמבר, מכירת עותק של החוברת דרך "Comic Connect" ב-$2,160,000 קבעה שיא חדש. היות שבתיאור המכירה של עותק זה צוין כי הוא נגנב ב-2000 והושב לבעליו ב-2011, ניתן לשער כי קייג' הוא המוכר.
באוגוסט 2014, עותק מקורי ושמור בצורה מצוינת של החוברת, בדירוג 9 (הגבוה ביותר שניתן לחוברת זו), הועמד למכירה פומבית באתר "eBay". עותק זה נרכש ב-1938 מדוכן עיתונים מיד עם יציאתה לשווקים של החוברת, והוא נשמר בתנאים אופטימליים קרירים, יבשים וכהים ששמרו עליו במצב כמעט אופטימלי. הרוכש המקורי החזיק בעותק משך כ-40 שנים במחסן באחוזתו בוירג'יניה המערבית, ולאחר פטירתו העותק הועבר כחלק ממכירת עיזבון לאדם אחר שהחזיק בו במשך כ-30 שנים. דארן אדמס, בעלים של חנות קומיקס בוושינגטון, רכש את העותק מהאדם השני כמה שנים לפני פרסום המכירה הפומבית, תמורת סכום של שבע ספרות. אדמס קיבל כמה הצעות פרטיות לרכישת העותק, בסכומים שהגיעו עד לשלושה מיליון דולרים, אך הוא החליט להעלות אותו למכירה פומבית באינטרנט בצורה חופשית, ולא דרך "Comic Connect", על מנת שהעותק יוכל להגיע לקהל רחב. המכירה הסתיימה ב-24 באוגוסט, והעותק נמכר לאוצרים וינסנט זורצולו וסטיבן פישלר בסכום של $3,207,852. זהו המחיר הגבוה ביותר ששולם אי פעם עבור עותק של חוברת קומיקס בודדה, כשהשיא הקודם היה שייך לעותק אחר של חוברת זו.
הערות שוליים

↑  Is The Nicolas Cage Copy Of Action Comics #1 About To Become The First $2,000,000 Comic?‎, ‏Bleeding Cool, ‏10 באוקטובר 2011
↑  Andrew A. Smith, ‏Recommendations for the 1%, ‏Comics Buyer's Guide, ‏ינואר 2012
↑  ריאיון עם ויליאם גיינס, The Comics Journal, מאי 1983
↑  Superman's debut sells for $1M at auction, ‏New York Business, ‏22 בפברואר 2010
↑  Comic with first Superman story sells for $1.5m, ‏ The Independent, ‏30 במרץ 2010
↑  Rare comic of Superman debut fetches $1.5 million, ‏CNN, ‏30 במרץ 2010
↑  Ray Sanchez, ‏Superman Comic Saves Family Home From Foreclosure Unexpected Find of Action, ‏ABC News, ‏3 באוגוסט 2010
1 2  Alan Silverleib, ‏Super price for Superman comic, ‏CNN, ‏2 בדצמבר 2011
↑  Mike Harris, ‏Simi man helps recover $1 million comic book stolen from Nicolas Cage, ‏Ventura County Star, ‏10 באפריל 2011
↑  Action Comics Superman debut copy sells for $2.16m, ‏BBC, ‏1 בדצמבר 2011
↑  Michael Cavana, ‏Rare Superman book draws record $3.2 million top bid: The long, 'cool' journey of a record-setting comic, ‏Washington Post, ‏22 באוגוסט 2014
↑  Kevin Melrose, ‏Pristine copy of 'Action Comics' #1 sells for record $3.2 million, ‏Comic Book Resources, ‏24 באוגוסט 2014
↑  Lance Whitney, ‏Superman's Action Comics No. 1 sells for record $3.2 million on eBay, ‏CNET, ‏26 באוגוסט 2014
↑  Soo Yaun, ‏Who Pays $3.2M for a Superman Comic, Anyway?, ‏The Hollywood Reporter, ‏3 בספטמבר 2014
↑  Siam Cain, ‏Superman's debut, Action Comics No 1, sells for $3m, ‏The Guardian, ‏24 באוגוסט 2014
האוצר וינסנט זורצולו בכנס "קומיק-קון" בניו יורק באוקטובר 2014, כחודשיים לאחר שהוא רכש עותק שמור כחדש של החוברת במחיר של מעל שלושה מיליון דולרים - עם העותק.
באדן פאוול (גיטריסט)

| --- | --- |

באדן פאוול ב-1971
 לידה:  6 באוגוסט 1937 ריו דה ז'ניירו
 פטירה:  26 בספטמבר 2000 (בגיל 63) ריו דה ז'ניירו, ברזיל 
 שם לידה:  באדן פאוול דה אקינו
 שם במה:  Baden Powell 
 מוקד פעילות:  ברזיל 
 תקופת הפעילות:  מ-1950 
 סוגה:  בוסה נובה
 שפה מועדפת:  פורטוגזית 
 כלי נגינה:  גיטרה
 צאצאים:  פליפה באדן פאוול, מרסל  פאוול 
 www.brazil-on-guitar.de
 פרופיל ב-IMDb
 
באדן פאוול דה אקינו (בפורטוגזית: Baden Powell de Aquino‏; 6 באוגוסט 1937 – 26 בספטמבר 2000) היה גיטריסט בוסה נובה ברזילאי.
ביוגרפיה

באדן פאוול נולד בריו דה ז'ניירו, ברזיל. אביו קרא לו על שמו של הגנרל רוברט באדן פאוול. כשהיה בן 3 משפחתו עברה לגור בפרבר בעיר ריו דה ז'ניירו. לסביבה החדשה שבה הוא חי הייתה השפעה רבה עליו ומוזיקאים מפורסמים רבים עברו בביתו במהלך שנות נערותו. הוא התחיל ללמוד גיטרה אצל ג'יימי פלורנס שהיה גיטריסט שורו מפורסם בשנות ה-40. פאוול התגלה כגיטריסט מוכשר מאוד וזכה בתחרויות רבות עוד בצעירותו. בגיל 15 הוא כבר ניגן באופן מקצועי יחד עם זמרים ולהקות בסגנונות שונים. בצעירותו אהב פאוול מאוד לנגן סווינג וג'אז, אבל הוא ידוע בעיקר כגיטריסט בוסה נובה ברזילאי יוצא מן הכלל.
פרסומו הראשון הגיע לאחר שהלחין את שירו של בילי בלנקו ב-1959. השיר נקרא "Samba Triste" וזכה להצלחה רבה ובוצע על ידי אמנים רבים כמו סטן גץ וצ'ארלי בירד באלבומם "ג'אז סמבה".
ב-1963 פגש את המשורר-פזמונאי ויניסיוס דה מוראיס והחל שיתוף פעולה שהוליד קלאסיקות מהמוזיקה הברזילאית של שנות ה-60. למרות שהבוסה נובה הייתה המוזיקה האהובה בברזיל של שנות ה-60, באדן וויניסיוס רצו להתעלות אל מעבר לסאונד האהוב על ידי שילוב של סגנונות אפרו ברזילאים וסמבה מריו דה ז'ניירו. התוצאה הייתה האלבום "Os Afro-Sambas de Baden e Vinícius" שיצא ב-1966.
במהלך אותן שנים הוא למד הרמוניות מורכבות, והוציא הקלטות בחברות תקליטים ברזילאיות, צרפתיות, וגרמניות. בנוסף עבד כגיטריסט אולפן בברזיל. בשנות ה-70 הרבה להקליט באירופה ובברזיל. את שנות ה-80 הוא העביר בצרפת ובגרמניה ופרש באופן זמני. ב שנות ה-90 חזר לברזיל יחד עם משפחתו ושם המשיך להקליט ולהופיע. בסוף שנות ה-90 עבר גמילה מאלכוהול אך למרות זאת הידרדר מצבו הבריאותי, והוא נפטר בשנת 2000 מדלקת ריאות.
בגיל 19 החליט להפסיק לנגן על גיטרה חשמלית. הוא ניגן על גיטרה קלאסית במשך כל הקריירה שלו. נוסף על סמבה ובוסה נובה הוא התעניין בסגנונות מוזיקליים רבים והושפע בעיקר מהג'אז האמריקאי, במיוחד בי-בופ וסווינג, ומן הגיטריסט דג'אנגו ריינהארדט. הוא ביצע את הסטנדרטים המפורסמים 'Round Midnight של ת'לוניוס מונק ואת All the Things you Are של ג'רום קרן באלבום הסולו הראשון שלו.
בסגנון הנגינה המפותח של באדן פאוול אפשר להבחין בשילוב של הרמוניות ג'אז מורכבות וטכניקת נגינה קלאסית יחד עם מקצב הבוסה נובה האופייני המנוגן ביד ימין.
אריה סגל

אריה סגל (נולד בשנת 1942) הוא כדורגלן עבר ומאמן כדורגל ישראלי. סגל שיחק בעמדת הבלם בהפועל כפר סבא.
קריירה כשחקן

אריה סגל גדל במחלקת הנוער של הפועל כפר סבא ובעונת 1958–1959 בגיל 16 הצטרף לקבוצת הבוגרים בליגה הבכירה. בסיום עונת הבכורה שלו קבוצתו ירדה לליגה השנייה וסגל תפס מקום של קבע בחוליית ההגנה. בסיום עונת 1966–1968 העפיל עם קבוצתו בחזרה לליגה הלאומית. סגל המשיך עם כפר סבא ארבע עונות נוספות בליגה הבכירה ועזב בסוף עונת 1971–1972 כשמאמן הקבוצה נחום סטלמך החליט להצעיר את הסגל.
קריירת אימון

בעונת 1977–1978 החל סגל לאמן את קבוצת מכבי הרצליה מליגה א' צפון והעלה אותה לליגה הארצית. בעונה שלאחר מכן (1978–1979) עזב באוקטובר. בהמשך העונה אימן את מכבי יבנה בליגה א' דרום.
בעונת 1979–1980 המשיך סגל במכבי יבנה. בסיום העונה העפילה יבנה לראשונה בתולדותיה לליגה הארצית.
בעונת 1980–1981 החל לאמן את הפועל רמת השרון מליגה א' צפון וסיים איתה במקום החמישי.
בעונת 1984–1985 אימן את קבוצת הפועל רעננה מליגה א' דרום וסיים עימה במקום ה-12. במהלכה של עונת מאבקי תחתית התפטר סגל במהלך העונה וחזר בו. 
בעונת 1986–1987 אימן סגל את קבוצת בית"ר יבנה מליגה ב' דרום ב' וסיים איתה במקום הרביעי.
בעונת 1988–1989 אימן את מכבי עירוני אשדוד בליגה ב' דרום ב' והעפיל עימה בתום העונה לליגה א', לאחר מאבק צמוד מול סקציה נס ציונה שהסתיים רק במחזור האחרון בתיקו מאופס במפגש טעון בנס ציונה.
בעונת 1989–1990 החליף בינואר את ערן קוליק בהפועל אשקלון מליגה א' דרום עד לסיום העונה. בתחילת עונת 1990–1991 החליטה הנהלת אשקלון להחליף את סגל ולהחתים את המאמן ג'קי דקל.
הערות שוליים

↑  איתן אורטסמן, כפר סבא אחר 11 שנה, מעריב 26 באפריל 1968
↑  הפועל כפר-סבא ממריא היום לאיטליה לאליפות ספורט הפועלים, על המשמר 18 ביוני 1968
↑  כפר-סבא תחל היום באימון בהדרכת סטלמך, מעריב 1 באוגוסט 1972
↑  טבלאות ליגה א', דבר 28 במאי 1978
↑  מאמן מכבי הרצליה מתפטר, מעריב 22 באוקטובר 1978
↑  מאמני ליגה א', מעריב 2 בספטמבר 1979
↑  גם יבנה על המפה, מעריב 13 ביולי 1980
↑  28 קבוצות ליגה א' ייצאו לדרך בשבת, מעריב 1 באוקטובר 1980
↑  ששה בין-לאומיים יאמנו בליגה א', מעריב 23 באוגוסט 1984
↑  בלחץ, מעריב 14 בנובמבר 1984
↑  יורד כיתה, מעריב 14 בדצמבר 1986
↑  התפרעות הייתה גם בראשון לציון, מעריב 14 במאי 1989
↑  אריה סגל מאמן עירוני אשקלון, מעריב 23 בינואר 1990
↑  אשקלון: דקל במקום סגל?, מעריב 16 בספטמבר 1990
באדר הארי

| --- | --- |

 לידה:  8 בדצמבר 1984 (בן 39) אמסטרדם, הולנד
 מידע כללי
 מדינה:  ממלכת ארצות השפלה, מרוקו 
 משקל:  115 ק"ג
 גובה:  198 ס"מ
 www.badr84hari.com
 ספורט
 ענף ספורט:  קיקבוקס
 משקל:  כבד
 תקופת הפעילות:  מ-2000
 
באדר הארי (בערבית: بدر هاري; נולד ב-8 בדצמבר 1984) הוא קיקבוקסר מרוקאי-הולנדי. פעמיים אלוף במשקל כבד של K-1, פעמיים אלוף העולם במשקל כבד של It's Showtime, ופיינליסט הגרנד פרי העולמי K-1 ב-2008 ו-2009.
הארי הידועה בכינוי "ילד הזהב", ידועה בסגנון הלחימה הראוותני שלו, ובשיאו היה אחד מהקיקבוקסרים הבולטים בעולם.
הארי מחזיק בניצחונות בולטים על פטר ארטס, סמי שילט, אליסטר אוברים, צ'וי הונג-מן.
הערות שוליים

↑  https://www.glorykickboxing.com/fighters/badr-hari:97ce2867-14ae-4743-8225-8a122902b4a1
| --- | --- |
בקרת זהויות :  ISNI: 0000 0004 2338 5724  NTA: 364107928  VIAF: 305858459   WorldCat (עם VIAF): 305858459 
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
את'ה אנגומיס

אֶתָ'ה אֶנְגוֹמיס (ביוונית: Ε.Θ.Α. Έγκωμης) היא קבוצת כדורסל קפריסאית משכונת אנגומי בעיר ניקוסיה, המשחקת בליגת העל הקפריסאית.
קבוצת הכדורסל של את'ה אנגומיס הוקמה בשנת 1942, מאיחוד שני המועדונים שהיו קיימים בשכונת אגומיס (טיאלה ואנג'ניסיס). כאחד מקבוצת המועדונים שייסדו את ליגת הכדורסל הקפריסאית. בעונת 1979/80 החלה לשחק בליגה הבכירה. בעונת 2010/11 זכתה הקבוצה בדאבל (אליפות+גביע) היסטורי. בעונת 2011/12 זכתה הקבוצה באליפות השנייה שלה, לאחר ניצחון בסדרת הגמר מול קבוצת קראבנוס 1-3. בעונת 2012/13 הגיעה הקבוצה עד לחצי גמר הפלייאוף, הפסידה בגמר הסופרקאפ לקבוצת קראבנוס 79-68, וזכתה בגביע הקפריסאי בפעם השנייה לאחר ניצחון בגמר מול קבוצת קראבנוס 64-68.
בעונת 2004/05 השתתפה הקבוצה בגביע היורוקאפ (פיב"א). ובעונות 2011, 2012, 2013 השתתפה ביורוצ'לנג'.
תארים והישגים

הליגה הקפריסאית :
אליפות (2): 2011, 2012
חצי גמר: 2010, 2013
הגביע הקפריסאי :
זכייה (3): 2011, 2013, 2015
חצי גמר: 2002, 2005, 2006
הסופרקאפ הקפריסאי :
זכייה (2): 2011, 2018
גמר: 2012, 2013, 2015
שחקנים בולטים בעבר ובהווה

קפריסין גיורגיוס אנסטסיאדיס
קפריסין ניקולס קוסטנטינו
קפריסין אלכסנדרוס גאורגיאדיס
ארצות הברית אנתוני קינג
ארצות הברית קן טוט
ארצות הברית שון ריי
ארצות הברית מארק דוסון
ארצות הברית רג'י רדינג
ארצות הברית ג'ושוע ג'קסון
ליטא ולדאס דבקוס
בוסניה והרצגובינה דיאן קאפ
מונטנגרו בוריס ללוביץ'
שוודיה תומאס מסאמבה
אסטראה

| --- | --- |

גילוף דמותה של אסטראה בבית המשפט הישן בוורמונט
 תרבות:  מיתולוגיה יוונית 
 אלים מקבילים:  דיקי, נמסיס 
 אב:  זאוס 
 אם:  תמיס 
 
אסטראה (ביוונית עתיקה: Ἀστραῖα) היא האלה הבתולה של הצדק, התמימות והטוהר במיתולוגיה היוונית. היא מתוארת לעיתים כאוחזת במאזניים.
אסטראה ידועה בתור האלה האחרונה שחייתה לצד בני האדם במהלך תור הזהב של האנושות. לפיכך, היא מהווה לעיתים דמות סמלית לאדם טהור שמביא עמו תקופה של שגשוג, או לחלופין, שעזיבתו מביאה תקופה נחשלת של נבילה.
אין לבלבל בינה לבין אסטריה, בתם של קויוס ופויבה ואחותה של לטו. לעיתים קיימת התמזגות של אסטראה עם דיקה, אלת הצדק ובתם של זאוס ותמיס, והן חולקות מיתוסים דומים.
מיתוסים

אמה של אסטראה היא אאוס, אלת השחר; ואביה אסטראוס, המכונה "אבי הכוכבים". בין אחיה ניתן למנות את ארבעת רוחות השמיים.
לפי היצירה "פנומנה" מאת ארטוס, אסטראה חיה בשלווה לצד בני האדם בתור הזהב של האנושות. בני האדם עוד לא הכירו מלחמות, עוד לא אכלו בעלי חיים ולא שטו בים. הם נהנו מהשפע של האדמה שהזינה אותם. בעידן הכסף, ראתה אסטראה את תחילת השחתתם של בני האדם. היא התרחקה מהם במגוריה ולא התערבבה עמם עוד, היא הטיפה להם על אובדן מוסריותם והתרחקותם מאבותיהם. לבסוף הגיע עידן הנחושת, הדור הראשון בו אנשים חישלו חרבות ואכלו בעלי-חיים. אסטראה תיעבה את הדור הזה ועזבה את הארץ אל השמיים.
ביצירות אחרות בהן המיתוס מסופר אסטראה עזבה את הארץ במהלך דור הברזל. גם ביצירות אלו הגורם לעזיבתה הוא השחתתם של בני האדם, עם דגש על הופעתן של מלחמות ותאוות בצע.
לאחר עלייתה לשמיים הפכה אסטראה לקבוצת הכוכבים בתולה והמאזניים שהיו עמה הפכו לקבוצת הכוכבים מאזניים. גרסאות אחרות מייחסות את קבוצת הכוכבים מאזניים לאלת הצדק דיקה.
ראו גם

בתולה (קבוצת כוכבים)
הערות שוליים

↑  ארטוס, פנומנה. שורות 96-136.
↑  אובידיוס, מטמורפוזות. ספר I שורות 149-150
↑  סנקה, אוקטביה. מערכה שנייה.
| --- | --- |
בקרת זהויות :  NLI: 987011051867105171  BnF: cb12072295f (data)  LCCN: no2017086762  SUDOC: 241866227  VIAF: 316435075   WorldCat (עם VIAF): 316435075 
ציור המתאר את עלייתה של אסטראה לשמיים. מאת סלבטור רוזה 1665.
אסטראים

| אסטראים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחות
 מורכבים  פעמוניתיים  Alseuosmiaceae  Argophyllaceae  Calyceraceae  Goodeniaceae  Menyanthaceae  Pentaphragmataceae  Phellinaceae  Rousseaceae  Stylidiaceae
שם מדעי
 Asterales ‏לינק, 1829
אסטראים (שם מדעי: Asterales) היא סדרה של צמחים דו־פסיגיים, המקיפה את משפחת המורכבים והמשפחות הסמוכות.
המינים בסדרה זו נפוצים ברחבי העולם, והיא ומונה בעיקר צורות צמחים עשבוניות, אם כי כוללת גם מספר קטן של מיני עצים.
לאסטראים מספר מאפיינים המייחדים אותם משאר הצמחים, במראהם ובצורתם: האבקנים מסודרים בצפיפות סביב עמוד העלי, ולעיתים מאוחים לצינור סביבו. תכונה זו נקשרת לתופעת ההאבקה המאולצת (plunger pollination), שבה האבקה נדחפת החוצה מתוך צינור האבקנים במנגנון מיוחד. סוג זה של האבקה נפוץ למדי בקרב האסטראים. כמו כן, חומר התשמורת של כל האסטראים הוא אינולין – סוג של פולימר קצר המונה מספר קטן של חד־סוכרים.
הסדרה מונה 11 משפחות, כאשר הגדולה שבהן היא, כאמור, משפחת המורכבים עם כ־25,000 מינים, ואחריה משפחת הפעמוניתיים עם כ־2,000 מינים. יתר המשפחות מונות ביחד פחות מ־500 מינים. שתי המשפחות הגדולות הן בעלות תפוצה כלל-עולמית עם מרכז הכובד בחצי הכדור הצפוני, ואילו המשפחות הקטנות מוגבלות לרוב לאוסטרליה והאזורים הסמוכים, לעיתים לאמריקה הדרומית.
בישראל מיוצגות משפחות המורכבים והפעמוניתיים הגדולות, עם 300 ו־21 מינים בהתאם.
התפתחות ועדויות ביוגאוגרפיות

סדרת האסטראים נוצרה כנראה בקרטיקון ביבשת־העל גונדוונה, באזור שהוא כיום אוסטרליה ואסיה. על אף שמרבית המינים כיום הם עשבוניים, בחינה של המשפחות העתיקות יותר מרמזת על כך שהאב הקדמון המשותף היה למעשה עץ.
שיירים מאובנים של הסדרה הם מעטים ושייכים לתקופות מודרניות יחסית, מה שמקשה על אומדן מדויק של גיל הסדרה. בין היתר, ידועים שרידי האבקה של המורכבים וה־Goodeniaceae מתקופת האוליגוקן, וזרעים של ה־Menyanthaceae ושל הפעמוניתיים מהאוליגוקן והמיוקן בהתאם.
חשיבות כלכלית

התרומה הכלכלית של האסטראים מוגבלת לבני משפחת המורכבים. בין האחרונים ישנם זני מזון, כמו חמנית (Helianthus annuus) או חסה (Lactuca sativa), צמחי מרפא ותבלין רבים. כמובן, ישנם סוגים רבים של פרחי נוי, כמו חרציות ועוד.
מיון

סדרת האסטראים כוללת על־פי המיון המודרני 11 משפחות (ראו טבלה), והחשובות ביניהן:
מורכבים (Asteraceae)
פעמוניתיים (Campanulaceae)
אנדרס גוארדאדו

חוסה אנדרס גוארדאדו הרננדס (בספרדית: José Andrés Guardado Hernández; נולד ב-28 בספטמבר 1986 בגוודלחרה שבמקסיקו) הוא כדורגלן מקסיקני המשחק בעמדות הקיצוני והקשר בקלוב לאון ובנבחרת מקסיקו.
הוא מוכר בכינויו "Principito" (ספרדית: הנסיך הקטן), הוא שיחק בילדותו בקבוצת הנוער של אטלס ולאחר מכן בקבוצת הבוגרים של המועדון. לאחר מכן שיחק עם המועדון הספרדי דפורטיבו לה קורוניה מספר עונות בלה ליגה.
גוארדאדו יצג את מדינתו בחמישה מונדיאלים, שלוש פעמים בגביע הזהב של CONCACAF ובקופה אמריקה 2007.
קריירת מועדונים > אטלס

גוארדאדו החל לשחק באטלס מגיל 7 במחלקת הילדים והנוער של המועדון. הוא ערך את הופעת הבכורה שלו עם הקבוצה בליגת העל המקסיקנית באוגוסט 2005, בניצחון ביתי 2–3 על פצ'וקה.
בקיץ 2006, ספקולציות בתקשורת המקסיקנית דיווחו על מספר קבוצות מהסרייה א' שמעוניינות בגוארדאדו. אף ריאל מדריד מהליגה הספרדית הייתה מעוניינת אך דפורטיבו לה קורוניה היו זריזים יותר והציעו מיד סכום של 7 מיליון אירו עבור 75% מכרטיס השחקן שלו. אטלס קיבלו את ההצעה וההעברה התבצעה ב-7 ביולי 2007, המחיר הפך אותו לשחקן הכדורגל המקסיקני היקר ביותר בהיסטוריה.
קריירת מועדונים > דפורטיבו לה קורוניה

גוארדאדו הוצג רשמית ב-24 ביולי 2007, עם חולצה מספר 18. הוא ערך את הופעת הבכורה שלו בלה ליגה ב-26 באוגוסט בהפסד 0–3 ביתי נגד אלמריה וסיים את עונתו הראשונה בקבוצה עם 26 הופעות ו-5 שערים. מאמן דפורטיבו ציין שגוארדאדו היה לשחקן מפתח בקבוצה והעריץ את כישרונו ואת אופיו.
בעונת 11–2010 גוארדאדו הופיע ב-20 משחקים במדי דפורטיבו והקבוצה ירדה לליגה השנייה בספרד אחרי 20 שנים. ב-27 במרץ 2012, הוא אישר שעונת 12–2011 תהיה עונתו האחרונה במועדון, בעונה זו הוא קבע שיא קריירה וכבש 11 שערים שעזרו לקבוצתו לחזור לליגה הראשונה לאחר עונה אחת בלבד. הקבוצה עלתה מהמקום הראשון.
קריירת מועדונים > ולנסיה

ב-28 במאי 2012, גוארדאדו חתם על חוזה לארבע שנים במועדון ולנסיה. הוא ערך את הופעת הבכורה הרשמית שלו ב-19 באוגוסט, הוא שיחק 66 דקות בתיקו חוץ 1-1 נגד ריאל מדריד. במהלך עונתו הראשונה במועדון, הוא שיחק כמגן כנף שמאלי, בעיקר עקב פציעתו של ז'רמי מתייה.
גוארדאדו כבש את שערו הראשון עבור ולנסיה ב-12 במאי 2013 כשתרם לניצחון החוץ 0–4 נגד ראיו ואיקאנו. ב-30 בינואר 2014, המועדון הגרמני מהבונדסליגה, באייר לברקוזן הודיע שהחתים אותו בהשאלה עד סוף העונה, עם אפשרות קניה בסוף העונה. הוא ערך את הופעת הבכורה שלו בליגה הגרמנית ב-2 בפברואר בהפסד 0–1 ל-פ.צ. קייזרסלאוטרן בגביע הגרמני כששיחק כמגן כנף ימיני.
קריירת מועדונים > פ.ס.וו. איינדהובן

לקראת עונת 2014/2015 הושאל לפ.ס.וו. איינדהובן. הוא ערך את הופעתו הבכורה בקבוצה בניצחון 0–2 על ויטסה ארנהם. ב-7 במרץ 2015 כבש את שערו הראשון בקבוצה בניצחון 0–3 על גו אהד איגלס. בסיום העונה חתם באופן קבוע בקבוצה.
קריירת מועדונים > ריאל בטיס

ב-7 ביולי 2017 חתם לשנתיים בריאל בטיס. ב-20 באוגוסט ערך את הופעתו הבכורה בהפסד 2-0 לברצלונה.
קריירת מועדונים > קלוב לאון

ב-18 בינואר 2024 חזר לאחר 16 וחצי שנה למקסיקו וחתם בקלוב לאון.
נבחרת מקסיקו

משחקו הראשון של גוארדאדו בנבחרת הלאומית של מקסיקו היה במשחק ידידות נגד נבחרת הונגריה ב-14 בדצמבר 2005, 4 חודשים בלבד לאחר הופעת הבכורה שלו באטלס. לאחר מכן הוא זומן לייצג את נבחרתו במונדיאל 2006 בגרמניה, שם הופיע בשלב 16 האחרונות בהפסד 1–2 נגד נבחרת ארגנטינה. לאחר סיום החוזה של מאמן מקסיקו, ריקארדו לאבולפ, הגיע הוגו סאנצ'ס לאמן את הנבחרת והשאיר את גוארדאדו בסגל.
ב-28 בפברואר 2007, במשחק ידידות נגד נבחרת ונצואלה, הוא כבש את שערו הראשון בנבחרת. בגמר גביע הזהב של CONCACAF, גוארדאדו כבש את שער הפתיחה של המשחק נגד ארצות הברית; במהלך המחצית השנייה הוא התנגש ראש בראש עם שחקן ארצות הברית, ג'ונתן ספקטור כאשר שניהם התרוממו כדי לנגוח את הכדור. גוארדאדו התאושש והמשיך לשחק עד סוף המשחק, שנגמר בהפסד 1–2 למקסיקו. באותה שנה הוא גם השתתף במשחקי נבחרתו בטורניר קופה אמריקה 2007 וכבש שער נגד אורוגוואי במשחק על המקום השלישי.
ב-12 ביוני 2011, גוארדאדו כבש שני שערים בניצחון 1–4 על קוסטה ריקה בגביע הזהב 2011. ב-5 במרץ 2014 הוא ערך את הופעתו ה-100 בנבחרת מקסיקו במשחק ידידות נגד ניגריה.
תארים > קבוצתיים

גביע האינטרטוטו (1): 2008
אליפות הליגה הספרדית השנייה (1): 2011/2012
אליפות הולנד (2): 2014/2015, 2015/2016
מגן יוהאן קרויף (2): 2015, 2016
ריאל בטיס
גביע המלך: 2021/2022
תארים > בינלאומיים

CONCACAF - גביע הזהב (2): 2011, 2015
תארים > אישיים

שחקן המועדון של השנה (2): 2007, 2008
הקשר הטוב ביותר בליגה הספרדית השנייה (1): 2011-12
ארוטומניה

| --- | --- |

מטופלת פסיכיאטרית החולה בארוטומניה. איור משנת 1843 מספרו של הרופא הסקוטי אלכסנדר מוריסון (אנ')
 תחום:  פסיכיאטריה 
 סיווגים
 ICD-11:  MB26.04 
 
ארוטומניה (Erotomania) או תסמונת קלֶרַמבּוֹ (de Clérambault's syndrome) היא הפרעה דלוזיונלית שבה החולה מאמין שמישהו אחר מאוהב בו.
התסמונת תוארה לראשונה בשנת 1921 על ידי הפסיכיאטר הצרפתי גטאן גטיאן דה קלרמבו(אנ'), ומכאן שמה. האדם שלכאורה מאוהב בחולה הוא בדרך כלל ממעמד חברתי גבוה או אדם בלתי מושג (כוכב קולנוע, פוליטיקאי מפורסם, ובתיאור המקרה הראשון - מלך אנגליה ג'ורג' החמישי).
החולה מאמין שהאחר מאוהב בו, והוא מרוצה ממצב עניינים זה. עוצמת הרגשות של החולה, כמו גם האמונה שהוא מושא אהבתו של האחר, אינה ניתנת לשינוי, וגם ביטויי דחייה מצד האחר יקבלו פירוש על ידי החולה שיצביע על כך שהאחר מאוהב בו. החולה מאמין שמושא אהבתו מתקשר איתו באמצעות קודים סודיים שרק הם יודעים את משמעותם, כמו פתיחת וילונות וסגירתם.
לא פעם נדרשת המשטרה להתערב כאשר החולה פולש שוב ושוב לחיי האחר. החולה נוטה להחפיץ את מושא האהבה; מתייחס אליו כאל חפץ שחייב להיות בחזקתו. הוא אינו מסוגל לראות במושא האהבה יצור אנוש עצמאי בעל רצונות משל עצמו.
החולה הארוטומני מתחיל בדרך כלל בגילויי חיבה עדינים ופשוטים, שהולכים ומקצינים, ולבסוף הופכים לגילויים של כעס, איבה, תסכול ואלימות. החולה מתעלם לחלוטין מחוסר העניין של מושא האהבה במערכת היחסים. כל תגובה מצד מושא האהבה מתפרשת מיד כאות, אישור וסימן לאהבה. בסופו של דבר מגיע החולה הארוטומני למצב פסיכוטי, שבו הוא מנותק לחלוטין מהמציאות.
הערות שוליים

↑  What is erotomania?, medicalnewstoday.com
| --- | --- |
בקרת זהויות :  NLI: 987007561349205171  BnF: cb12338177c (data)  LCCN: sh97003456  NKC: ph503048
אסטניסלאו באזורה

אסטניסלאו באזורה אי ברונט (בקטלאנית: Estanislau Basora i Brunet; ‏18 בנובמבר 1926 בברצלונה שבספרד – 16 במרץ 2012) היה כדורגלן קטלאני-ספרדי, שנודע בשל תקופתו בברצלונה. באזורה שיחק בעיקר בעמדת הקיצוני. ב-1974, בעת חגיגות 75 שנה להקמת המועדון, נכלל באזורה ברשימת 11 השחקנים הטובים ביותר במועדון אי פעם. באזורה שיחק במדי נבחרות ספרד וקטלוניה. במונדיאל 1950, במדי נבחרת ספרד, הבקיע חמישה שערים.
קריירה

באזורה החל לשחק כדורגל בקולוניה ואי, שכונת הולדתו, ומאוחר יותר עבר לקבוצה של העיירה הקטלאנית סוריה. ב-1943 הצטרף למנרזה. כעבור שלוש שנים הצטרף לברצלונה. במשך 12 שנים בברצלונה כבש 153 שערים ב-373 משחקים בכל המסגרות. הוא היה משחקניה החשובים של הקבוצה באחת מהתקופות המוצלחות ביותר שלה, לצד שחקנים כגון מריאנו מרטין, ז'וזפ גונסלבו, אדוארדו מנצ'ון וססאר. עם הקבוצה זכה בשתי אליפויות לה ליגה תחת אימונו של אנריקה פרננדס. ב-1949, בגמר הגביע הלטיני, הבקיע את שערה הראשון של קבוצתו, שניצחה את ספורטינג ליסבון 2-1. עונת 1950/51 הייתה המוצלחת ביותר עבורו - באזורה הבקיע 16 שערים ב-30 הופעות. בעונת 1951/52 זכתה הקבוצה בחמישה תארים בעזרת שורת ההתקפה המפורסמת שלה, שכללה את באזורה ולאזלו קובאלה בין היתר. בגמר גביע הגנרל של אותה עונה הבקיע את השער הראשון, שעזר לקבוצתו לנצח 2–4 את ולנסיה. בגיל 32, בשנת 1958, החליט לפרוש ממשחק מקצועי. במשחקו האחרון בקאמפ נואו במסגרת חצי גמר גביע הגנרל, הבקיע באזורה צמד, וכשהוחלף זכה לקימת כבוד על כל תרומתו למועדון.
בסך הכול, זכה עם ברצלונה ב-4 אליפויות ו-4 פעמים בגביע הגנרל.
קריירה > נבחרת לאומית

בין 1949 ל-1957 הופיע באזורה ב-22 משחקי של נבחרת ספרד, בהם הבקיע 13 שערים. במשחק בכורתו ב-12 ביוני מול נבחרת אירלנד הבקיע את שערו הראשון. שבוע לאחר מכן, במשחק שנערך בקולומב הבקיע שלושער תוך רבע שעה לשערה של נבחרת צרפת. התקשורת הצרפתית כינתה אותו בשל כך "המפלצת של קולומב".
באזורה שיחק במדי נבחרת ספרד במונדיאל 1950 שנערך בברזיל. באזורה שיתף פעולה בחוד ההתקפה עם תלמו סארה. במשחק הפתיחה מול נבחרת ארצות הברית הבקיע צמד בתוך פחות מדקה. במשחק השני הבקיע שער נוסף, ובשלישי בישל לסארה. בשלב הבא של המונדיאל, במשחק מול נבחרת אורוגוואי הבקיע באזורה צמד נוסף. בסוף הטורניר סיימה נבחרתו במקום הרביעי.
לצד משחקו בנבחרת ספרד שיחק באזורה גם בנבחרת קטלוניה בשנים 1948–1958. במדיה שיחק 6 פעמים והבקיע ארבעה שערים.
תארים

אליפות ספרד (4): 1947/48, 1948/49, 1951/52, 1952/53
הגביע הספרדי (4): 1951, 1952, 1952/53, 1957
הגביע הלטיני (2): 1949, 1952
גביע ערי הירידים: 58–1955
קופה אווה דוארטה (3): 1948, 1952, 1953
אסטר ורנקס

אסטר ורנקס (בצרפתית: Aster Vranckx; נולד ב-4 באוקטובר 2002 בארפס-קוורפס שבבלגיה) הוא כדורגלן בלגי המשחק בעמדת הקשר בקבוצת וולפסבורג ובנבחרת הולנד.
קריירת מועדונים

ורנקס החל את הקריירה המקצוענית שלו במכלן מליגת העל הבלגית. ב-20 ביולי 2019 הוא ערך את הופעת הבכורה שלו בקבוצה הבוגרת של המועדון, בהפסד 0–3 לראסינג גנק במסגרת הסופר קאפ הבלגי. ב-9 באוגוסט ערך את הופעת הבכורה שלו בליגה, בתיקו 0-0 נגד אנדרלכט במסגרת המחזור השלישי לעונת 2019/2020. ב-15 בפברואר 2020 הבקיע את שער הבכורה שלו בליגה, בניצחון 0–2 על אנדרלכט במסגרת המחזור ה-26 בליגה. בסך הכל ערך 43 הופעות ליגה במדי המועדון, בהן הבקיע חמישה שערים.
ב-1 ביולי 2021 חתם ורנקס בוולפסבורג מהבונדסליגה. ב-16 באוקטובר ערך את הופעת הבכורה שלו במודון עדון, בהפסד 0–2 לאוניון ברלין במסגרת המחזור השמיני בליגה לעונת עונת 2021/2022 בבונדסליגה. ב-6 בפברואר 2022 הבקיע את שערי הבכורה שלו במועדון, צמד שערים בניצחון 1–4 על גרויטר פירט במסגרת המחזור ה-21 בליגה.
ב-1 בספטמבר 2022 הושאל למילאן.